

РЕПУБЛИКА СРБИЈА

АП ВОЈВОДИНА

ОПШТИНА ТЕМЕРИН

ОПШТИНСКО ВЕЋЕ

Број:06-1/2025-1-11-01

Дана:31.01.2025. године

Т Е М Е Р И Н

На основу члана 9. и 15. Закона о заштити ваздуха у животној средини (“ Сл.гласник РС, 36/2009, 10/2013 и 26/2021-др.закон), чланова 69. и 70. Закона о заштити животне средине (“Сл.Гласник РС, 135/04, 36/2009, 72/2009,88/2010, 14/2016, 76/2018 i 95/2018-др.закона), члана 5. Уредбе о условима за мониторинг и захтевима квалитета ваздуха (“ Сл.гласник РС, 11/2010, 75/2010 и 63/2013),

Општинско веће општине Темерин на својој **22.**седници одржаној дана **31.01.2025**. године , донело је

**ПРОГРАМ**

**мониторинга квалитета ваздуха на територији општине Темерин**

**за 2025. годину**

**I. ОСНОВЕ ПРОГРАМА**

За заштиту и побољшање квалитета ваздуха, успостављен је јединствени функционални систем мониторинга квалитета ваздуха и утврђени су принципи формирања државне и локалних мрежа мерних станица и/или мерних места за фиксна мерења у складу са Законом о заштити ваздуха.

Државна мрежа саставни је део праћења квалитета животне средине на нивоу Републике Србије.

Локална мрежа мерних станица и/или мерних места успоставља се за праћење квалитета ваздухана нивоу јединице локалне самоуправе.

Мониторинг квалитета ваздуха у локалној мрежи обавља се према програму који мора бити усклађен са Програмом контроле квалитета ваздуха у државној мрежи и који за своју територију доноси надлежни орган аутономне покрајине и надлежни орган јединице локалне самоуправе.

**II. ЛОКАЛНА МЕРНА МЕСТА**

Програм мониторинга квалитета амбијенталног ваздуха на територији општине Темерин за 2025.годину обухвата места, мерне локалитете и мерне тачке:

|  |  |
| --- | --- |
| **Насељено место** | **Мерно место (улица и број)** |
| МЗ Темерин | Новосадска 326 - центар |
| MЗ Темерин |  Новосадска бб- Телеп |

|  |  |
| --- | --- |
| МЗ Темерин | Железнички чвор-индустријска зона |

**1. Методе праћења нивоа загађености ваздуха**

 Ниво загађености ваздуха прати се мерењем концентрација за сумпор диоксид, азот диоксид и оксиде азота, суспендоване честице (PM10 , PM2.5 ), олово, бензен, угљен моноксид, приземни озон, арсен, кадмијум, живу, никл и\* бензо(а)пирен \* у ваздуху инструментима за аутоматско мерење и/или узимањем узорака и њиховом анализом. Поступак узимања узорака обухвата припрему, узимање, чување и транспорт узорака до овлашћене лабораторије. Поступак анализе узорака ваздуха обухвата лабораторијску проверу узорака ваздуха, односно њихову хемијско – физичку анализу. Резултати мерења концентрација загађујућих материја упоређују се са прописаним граничним, толерантним и циљним вредностима нивоа загађујућих материја у ваздуху у циљу утврђивања нивоа загађености ваздуха.

Учесталост мерења: 24-часова 7 дана у континуитету.

**III. ОБРАДА И АНАЛИЗА ПОДАТАКА И ИЗВЕШТАВАЊЕ О РЕЗУЛТАТИМА КОНТРОЛЕ КВАЛИТЕТА ВАЗДУХА**

У циљу обезбеђивања квалитетних података, праћење квалитета ваздуха-обрада и анализа података, валидности података добијених мерењем и/или узимањем узорака и интерпретација резултата, биће поверено акредитованој стручној организацији која испуњава прописане услове и поседује одговарајућу дозволу министарства надлежног за послове заштите животне средине.

Стручна оганизација којој се повери мониторинг ваздуха дужан је да примењује адекватне методе испитивања, да се стара о одржавању мерних места и мерних инструмената са пратећом опремом, као и да обезбеди опрему за пријем и пренос података.

Провера квалитета мерења, начин обраде и приказа резултата и оцена њихове поузданости и веродостојности, спроводи се према прописаним методама мерења и захтевима стандарда SRPS ISO/IEC 17025. Подешавање и еталонирање мерних инструмената обавља се према прописаним методама мерења и захтевима стандарда SRPS ISO/IEC 17025.

1. **Редовно извештавање**

Резултати за измерене параметре и извештаји ће се тумачити у складу са Закона о заштити ваздуха у животној средини (“ Сл.гласник РС, 36/2009, 10/2013 и 26/2021-др.закон)и Уредбе о условима за мониторинг и захтевима квалитета ваздуха (“ Сл.гласник РС, 11/2010, 75/2010 и 63/2013).

Стручна организација којој је поверено мерење квалитета амбијенталног ваздуха на територији општине Темерин после завршетка посла предаје извештај у року од 15 дана Одељењу за урбанизам.

Достављени извешај се поставља на званични сајт општине Темерин.

1. **Фазе реализације програма**

О реализацији овог Програма стара се Одељење за урбанизам стамбено-комунално послове и заштиту животне средине општине Темерин.

1. **Извор финансирања**

Мониторинг стања нивоа буке на мерним местима одређених овим програмом финансираће се из средстава предвиђених Програмом коришћења средстава за заштиту животне средине општине Темерин који се доноси посебно за сваку годину и који се даје на сагласност Општинском већу општине Темерин и надлежном Министарству.

 ПРЕДСЕДНИК ОПШТИНЕ

 МЛАДЕН ЗЕЦ